                Образец № 12
ПРОЕКТ!

Д  О  Г  О  В  О  Р
за доставка на закуска, мляко, зеленчуци и/или плодове, 
съгласно НАРЕДБА
за финансирането на институциите в системата на предучилищното и училищното образование Обн. - ДВ, бр. 81 от 10.10.2017 г., приета с ПМС № 219 от 5 октомври 2017 г.

Днес, …………. 2019 година, в гр. София, между:
49-ТО ОСНОВНО УЧИЛИЩЕ „БЕНИТО ХУАРЕС”, със седалище и адрес на управление: гр. София, ул.„Константин Фотинов” № 4, Булстат: 000667503, представлявано от Яница Милева – директор, и Росица Василева – счетоводител, наричан по-долу за краткост КУПУВАЧ, 
и
“…………………………... ” със седалище и адрес на управление:                          гр. ........................................, община ................., ул. ..........................., ЕИК ........................., представлявано от .................................................................... - ..........................., наричан по-долу за краткост ПРОДАВАЧ,
на основание чл.20, ал.3, т.2 от Закона за обществените поръчки след изпращане на публична покана до Агенцията за обществени поръчки, обявена под ID № …….……………., и след проведена процедура по събиране на оферти се сключи настоящият договор за възлагане на обществена поръчка.

І. ПРЕДМЕТ НА ДОГОВОРА
1. КУПУВАЧЪТ възлага, а ПРОДАВАЧЪТ се задължава срещу заплащане да доставя три пъти седмично - в понеделник, сряда и петък на една учебна седмица пакетирани закуска, мляко, зеленчуци и/или плодове за децата от подготвителната група и за учениците от първи до четвърти клас на 49.ОУ "Бенито Хуарес", гр. София", съгласно НАРЕДБА за финансирането на институциите в системата на предучилищното и училищното образование, приета с ПМС № 219 от 5 октомври 2017 г.

ІІ. СРОК НА ДЕЙСТВИЕ НА ДОГОВОРА
2. Договорът се сключва до 23.12.2020 г., включително.

ІІІ.ЦЕНА И НАЧИН НА ПЛАЩАНЕ.
3.1. КУПУВАЧЪТ се задължава за всяка доставена закуска и напитка за едно дете/ученик да заплаща на ПРОДАВАЧА единична цена от  ................. лева с ДДС. 
[bookmark: _GoBack]Общата сума, която КУПУВАЧЪТ трябва да плати на ПРОДАВАЧА по този договор се получава като се умножи броят на извършените доставки по договорената единична цена за един ученик, но не може да надхвърля прогнозната стойност на обществената поръчка в размер на 69522,00 (шестдесет и девет хиляди петстотин двадесет и два лева)  лева с вкл. ДДС.
В случай че прогнозната стойност бъде достигната преди изтичане срока на действие на договора, договорът се прекратява.   
3.2. Договорените условия, включително и договорената цена, не подлежат на изменение от страните по настоящия договор, освен при условията на чл.116 от ЗОП.
3.3. Плащането по настоящия договор се осъществява в български лева чрез банков превод по сметка на ПРОДАВАЧА. 
3.4. КУПУВАЧЪТ няма да плаща аванс на ПРОДАВАЧА. Доставените 3акуска, мляко, зеленчуци и/или плодове се заплащат до 30 /тридесет/ календарни дни  след доставката и представяне на следните документи: а) доставна фактура; б) приемо-предавателна форма; в) сертификати за качество и произход;
3.5. В случаите, когато доставката е осъществена, без да са спазени изискванията по изпълнението й, определени в настоящия договор, КУПУВАЧЪТ се освобождава от задължението да плати цената на съответната доставка. 
	
	ІV. ОБЩИ ИЗИСКВАНИЯ КЪМ ДОСТАВКИТЕ
4.1. Всички доставки на закуски, мляко, зеленчуци и/или плодове ще бъдат извършени съгласно изискванията на Закона за храните, Наредба № 37 от 21 юли 2009 г. за здравословно хранене на учениците, издадена от Министерството на здравеопазването (Обн. ДВ. бр.63/2009г.), Наредба № 6 на министъра на здравеопазването от 2011 г. за здравословно хранене на децата на възраст от 3 до 7 години в детски заведения (ДВ, бр. 65 от 2011 г.) и Наредба № 9/16.11.2011 г. за специфичните изисквания към безопасността и качеството на храните, предлагани в детските заведения и училищата, издадена от Министерството на земеделието и храните (Обн. ДВ. бр.73/2011г.) и в съответствие с това доставяните закуска, мляко, зеленчуци и/или плодове следва да отговарят на минималните изисквания за качество предвидени в тях.
4.2. Закуски и мляко, които са пакетирани от техния производител, следва да се доставят в оригинална неразкъсана опаковка, етикетирани на български език, от който да е видно кой е производителя, дата на производство, срок на годност и всички други реквизити на етикирането, изисквани от Закона за храните и Наредба за изискванията за етикетирането и представянето на храните (Обн. ДВ. бр..62 от 28 Юли 2000г ).
4.3. При всяка доставка в рамките на един учебен ден всички доставени закуски, мляко, зеленчуци и/или плодове трябва да са еднакви по вид, качество и количество за всички ученици от подготвителната група до четвърти клас, включително.
4.4. Всяка доставена закуска трябва да е съобразен с примерната номенклатура за закуски  от „Сборник рецепти за ученическите столове и бюфети" и да е произведена не по-късно от 12 часа преди часа на доставка.  
4.5. Всяка доставена напитка не може да бъде по-малка от 200 мл. и трябва да е в запечатана опаковка (бутилка, кутия и други подобни).
4.6. На един ученик се полага по един брой закуска и/или напитка дневно по време на учебни занимания и съответното количество се доставя от ПРОДАВАЧА, съобразно броя на учениците, които имат право на безплатна закуска за подпомагане храненето на децата в задължително предучилищно образование и на учениците от I до IV клас. 
4.7. Когато се доставя закуска и мляко, броят на доставените закуски трябва да е еднакъв с броя на опаковките мляко.
4.8. Седмичното меню се съгласува предварително с директора на училището. 
	 V. СРОК НА ДОСТАВЯНЕ
5.1. Доставянето на закуски, мляко, зеленчуци и/или плодове се извършва три пъти седмично - в понеделник, сряда и петък на една учебна седмица до 09.30 часа и до 15.00 часа в зависимост от учебната смяна на децата от подготвителната група и на учениците от първи до четвърти клас.
5.2. Заявките за деня се правят до 8,15 часа сутринта и до 14,00 часа следобед.
	
	VІ. МЯСТО НА ДОСТАВЯНЕ
	6.1. Място на доставяне на закуските, млякото, зеленчуците и/или плодовете по този договор са до краен получател: сградата на 49. ОУ “Бенито Хуарес” с административен адрес: гр.София, Район “Подуяне”, ул. "Константин Фотинов” № 4.
	6.2. Рискът от случайно погиване или повреждане на закуските, млякото, зеленчуците и/или плодовете преминава върху КУПУВАЧА от момента на приемането им на мястото на доставяне.
	
	VІІ. ДАТА НА ДОСТАВЯНЕ. 
	7. За дата на доставяне се счита датата, на която закуските, млякото, зеленчуците и/или плодовете са пристигнали в мястото на доставяне, съгласно подписаната приемо-предавателна форма (стокова разписка).
		
	VІІІ. ЗАДЪЛЖЕНИЯ НА ПРОДАВАЧА.
	8. ПРОДАВАЧЪТ се задължава:
1. Всяка доставена партида закуски, мляко, зеленчуци и/или плодове да бъде придружавана със съответните сертификати за качество и произход, да е в срок на годност, съгласно изискванията на Закона за храните (Обн. ДВ. бр.90 от 15 Октомври 1999г.) и подзаконовите нормативни актове към него. 
	2. Да предаде закуските, млякото, зеленчуците и/или плодовете в договорения срок, в съответния вид, количество и качество на мястото на доставяне. 
	3. Едновременно с доставянето на закуските, млякото, зеленчуците и/или плодовете да представи на КУПУВАЧА документите за качество и произход.
4.  Да доставя закуските и напитките единствено с регистрирани в БАБХ автомобили, предназначени за превоз на храна. Доставка на Закуска, мляко, зеленчуци и/или плодове с други автомобили и при неспазване на изискванията за това ще се счита за нарушение на договора и основание за неговото прекратяване.  
5. Закуските, млякото, зеленчуците и/или плодовете, които са пакетирани от техния производител, следва да се доставят от ПРОДАВАЧА, в оригинална неразкъсана опаковка, етикетирани на български език, от който да е видно кой е производителя, дата на производство, срок на годност и всички други реквизити на етикирането, изисквани от Закона за храните и Наредба за изискванията за етикетирането и представянето на храните (Обн. ДВ. бр..62 от 28 Юли 2000г ).
6. Да не допуска доставка на закуски, мляко, зеленчуци и/или плодове от генетично модифицирани храни или съдържащи части от такива храни.
7. Да не допуска доставка на закуски, мляко, зеленчуци и/или плодове, в които има вложени млечни продукти, съдържащи  растителна мазнина или мляко с растителна мазнина.

	ІХ. ЗАДЪЛЖЕНИЯ НА КУПУВАЧА.
	9.1. КУПУВАЧЪТ се задължава:
	1. Да приеме доставените в срок и на място закуски, мляко, зеленчуци и/или плодове, съответстващи по вид, количество и качество на описаното в настоящия договор.
	2.  Да заплати доставените закуски, мляко, зеленчуци и/или плодове в уговорените срокове.
	3. Да създаде необходимата организация за изпълнението на договорените дейности от ПРОДАВАЧА.
	9.2. КУПУВАЧЪТ е длъжен да приеме и заплати само количествата, които е заявил и получил. 
	9.3. КУПУВАЧЪТ има право:
           1. да проверява изпълнението на извършваните от продавача дейности по изпълнение на договора по всяко време, без с това да затруднява дейността на продавача.
           2. да откаже доставка при достоверно констатирани по реда на този договор отклонения в количеството, качеството, остатъчния срок на годност или липса на съпровождащи документи, без това да освобождава продавача от по-нататъшна отговорност.
        
	Х. ПРИЕМАНЕ И ПРЕДАВАНЕ НА ЗАКУСКИТЕ И МЛЯКОТО.
	10.1. Приемането на закуска, мляко, зеленчуци и/или плодове се осъществява в присъствието на представител,  упълномощен от директора. 
	10.2. При приемането на закуските и напитките се подписва приемо-предавателна форма, удостоверяваща, че те са получени.
	10.3. Представители на ПРОДАВАЧА са длъжни да раздадат на децата и учениците всички закуски, мляко, зеленчуци и/или плодове, доставени за деня, по ред определен от директора на училището.

	ХІ. КАЧЕСТВО, ГАРАНЦИИ И СРОК НА ГОДНОСТ.
	11.1. Качеството на закуските, млякото, зеленчуците и/или напитките, предмет на настоящия договор, следва да отговаря на българските стандарти, в частност на минималните изисквания за качество по Наредба № 37 от 21 юли 2009 г. за здравословно хранене на учениците, издадена от  Министерството на здравеопазването (Обн. ДВ. бр.63/2009г.), Наредба № 6 на министъра на здравеопазването от 2011 г. за здравословно хранене на децата на възраст от 3 до 7 години в детски заведения (ДВ, бр. 65 от 2011 г.) и Наредба № 9/16.11.2011 г. за специфичните изисквания към безопасността и качеството на храните, предлагани в детските заведения и училищата, издадена от Министерството на земеделието и храните (Обн. ДВ. бр.73/2011г.).
	11.2. Към датата на доставката, срокът на годност на закуските, млякото, зеленчуците и плодовете, предмет на настоящия договор е не е по-малък от 75% от остатъчния срок на годност.
	11.3. КУПУВАЧЪТ може да откаже приемането на закуските, млякото, зеленчуците и/или плодовете, ако в деня на тяхното пристигане или приемане остатъчния им срок на годност е по-малък от посочения в т.11.2. от договора, както и ако закуските и напитките не са в необходимото качество и количество.

ХІІ. ОТГОВОРНОСТ ЗА НЕТОЧНО ИЗПЪЛНЕНИЕ.
	12.1. КУПУВАЧЪТ предявява пред ПРОДАВАЧА рекламации за:
	а/ количество и некомплектност на закуските и напитките или техническата документация /явни недостатъци/ при тяхното приемане;
	б/ качество /скрити недостатъци/ - при констатиране на дефекти при консумацията на закуските, млякото, зеленчуците и/или плодовете.
12.2. Рекламации за явни недостатъци се правят веднага, при приемането им. В този случай КУПУВАЧЪТ има право да откаже приемането им.   
12.3. Рекламации за скрити недостатъци на закуските и напитките се извършват в рамките на 24 часа, считано от датата на тяхното получаване. В тези случаи ПРОДАВАЧЪТ се задължава за своя сметка да замени веднага некачествените закуски, мляко, зеленчуци и/или плодове,  след получаване на сигнала в рамките на ………….. часа. 

ХІІІ. ОТГОВОРНОСТ ПРИ ЗАБАВА. НЕУСТОЙКИ
	13.1. За неизпълнение на задълженията си по настоящия договор, неизправната страна дължи неустойка в размер на 1,00 % на ден върху стойността на неизпълнението в договорените срокове задължение, но не повече от 20 % /двадесет процента/ от стойността на неизпълнението, както и обезщетение за претърпените вреди в случаите, в когато те надхвърлят договорената неустойка. 
	13.2. Когато при наличие на рекламации ПРОДАВАЧЪТ не изпълни задълженията си по раздел ХІ от настоящия договор в срок, освен обезщетение, същият дължи на КУПУВАЧА наказателна неустойка в размер на 20 % /двадесет процента/ от цената на закуските, млякото, зеленчуците и/или плодовете, за които са направени рекламациите.
	
ХІV. ФОРСМАЖОРНИ ОБСТОЯТЕЛСТВА
	14.1. Страните по настоящия договор не дължат обезщетение за понесените вреди и загуби, ако последните са причинени в резултат на непреодолима сила.
	14.2. Ако страната, която е следвало да изпълни свое задължение по договора е била в забрава, тя не може да се позовава на непреодолима сила.
	14.3. “Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключването на договора.
	14.4. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в двуседмичен срок от настъпването на непреодолимата сила. При неуведомяване се дължи обезщетение за настъпилите от това вреди.
	14.5. Докато трае непреодолимата сила, изпълнението на задълженията и свързаните с тях насрещни задължения се спира.
	14.6. Не представлява “непреодолима сила” събитие, причинено по небрежност или чрез умишлено действие на КУПУВАЧА или на негови представители и/или служители, както и недостига на парични средства на КУПУВАЧА.

ХV. СПОРОВЕ
	15.1. Възникналите през времетраенето на договора спорове и разногласия между страните се решават чрез преговори между тях.
	15.2. В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

ХVІ. СЪОБЩЕНИЯ
	16.1. Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на ПРОДАВАЧА или КУПУВАЧА.
	16.2. За дата на съобщението се смята: датата на предаването – при ръчно предаване на съобщението; датата на пощенското клеймо на обратната разписка – при изпращане по пощата.
16.3. За валидни адреси за приемане на съобщения, свързани с настоящия договор се смятат адресите на управление на страните.
	16.4. При промяна на адресите по т.15.3. съответната страна е длъжна да уведоми другата в тридневен срок от промяната.

ХVІІ. ДРУГИ УСЛОВИЯ
	17.1. Нито една от страните няма право да прехвърля правата и задълженията, произтичащи от този договор.
	17.2. За неуредените въпроси в настоящия договор се прилага действащото българско законодателство.
17.3. Настоящият договор може да бъде прекратен преди изтичане на неговия срок, както следва:
          1. по взаимно съгласие на страните, изразено в писмена форма.
2. при други условия, визирани в закона;
          3. веднага и едностранно от КУПУВАЧА при доставка на закуски, мляко, зеленчуци и/или плодове без документ или с нужното качество, както и всякакво друго неизпълнение на задължение на договора от страна на ПРОДАВАЧА, извършвано системно, независимо от възможностите за рекламация, предвидени в договора. Под „системно нарушение на задължение по договора” се разбира извършването му два пъти в продължение на един месец.

ХVІІІ. ЗАКЛЮЧИТЕЛНИ РАЗПОРЕДБИ
	18.1. Споровете по тълкуването и изпълнението на този договор се решават по съдебен ред.
18.2. За неуредените в този договор въпроси се прилагат Закона за задълженията и договорите и Търговския закон.
	18.3. Настоящият договор се състави в три еднообразни екземпляра на български език – един за ПРОДАВАЧА и два за КУПУВАЧА.
	
ВЪЗЛОЖИТЕЛ:                      				ИЗПЪЛНИТЕЛ:


ДИРЕКТОР:	………………		         	          	  УПРАВИТЕЛ: …………….. 
                     (ЯНИЦА МИЛЕВА)         

СЧЕТОВОДИТЕЛ: ……………….
                   (РОСИЦА ВАСИЛЕВА)          
